ગૂગલે દિવાળી દરમિયાન ધમાકેદાર ઓફર લોન્ચ કરવા માટે 15,000 દુકાનદારોની પસંદગી કરી લીધી છે. આ કામ માટે ગૂગલ ટીમ દ્વારા વિભિન્ન જગ્યાએ વર્કશોપનું આયોજન કરવામાં આવ્યું હતું. ગૂગલે ગ્રામીણ વિસ્તારના લોકોને ઓનલાઈન ખરીદી શીખવાડવા માટે ટ્રેનરની પણ નિયુક્તી કરી છે. ગૂગલને સૌથી મોટો ફાયદો એ છે કે ગૂગલ પે એપનો ઉપયોગ અત્યારે પહેલા કરતા 5 કરોડથી વધારે લોકો કરી રહ્યા છે. આ એપ્લીકેશનનો ઉપયોગ કરનારા લોકોને દીવાળી દરમિયાન ગૂગલના પ્લેટફોર્મ પરથી ખરીદી માટે સરળતાથી લોન મળી જશે. ભારતમાં ઈ-કોમર્સ કંપનીઓનો વ્યાપાર 40 અબજ ડોલરની પાર પહોંચી ગયો છે. આવનારા બે વર્ષમાં આ વ્યાપાર 100 અરબ ડોલરને પાર કરી જશે તેવું વિશેષજ્ઞોનું માનવું છે.